20. ΣΥΝΤΑΚΤΙΚΗ ΠΡΑΞΙΣ υπ’ αριθ. 13 της 9/10 Φεβρ. 1945 (ΦΕΚ Α΄25) Περί αναθεωρήσεως αποφάσεών τινων της Ιεράς Συνόδου. Άρθρον μόνον.-1.Κατ’ αποφάσεων της Ιεράς Συνόδου, επιβαλλουσών εις αδικαιολογήτως και άνευ αδείας απουσιάσαντας εκ της επαρχίας αυτών Αρχιερείς, τας κατά τους ορισμούς των Ιερών Κανόνων ποινάς, ως και στέρησιν αποδοχών, επιτρέπεται αίτησις αναθεωρήσεως, ενώπιον της αυτής Ιεράς Συνόδου, ασκουμένη εντός δεκαημέρου από της εις τον απουσιάσαντα νομίμου κοινοποιήσεως της αποφάσεως. 2.Κατά της τοιαύτης μετ’ αίτησιν αναθεωρήσεως αποφάσεως της Ιεράς Συνόδου ουδέν ένδικον μέσον επιτρέπεται ουδέ προσφυγή ή αίτησις ακυρώσεως ενώπιον του Συμβουλίου της Επικρατείας. 3.Η παρούσα Συντακτική Πράξις, ης η ισχύς άρχεται από της δημοσιεύσεώς της εις την Εφημερίδα της Κυβερνήσεως, θέλει υποβληθή προς κύρωσιν εις την μέλλουσαν να συνέλθη Βουλήν. 